**PÁPAKÖRNYÉKI ÖNKORMÁNYZATOK**

**FELADATELLÁTÓ TÁRSULÁS ELNÖKE**

**8542 Vaszar, Fő u. 29.**

**a Pápakörnyéki Önkormányzatok Feladatellátó Társulás**

**Társulási Tanácsa 2017. október 12-i ülésére**

**4. napirend**

**Tárgy: Pápakörnyéki Önkormányzatok Feladatellátó Társulás 2017. évi költségvetés módosítása**

**Tisztelt Társulási Tanács!**

A Pápakörnyéki Önkormányzatok Feladatellátó Társulása a 2017. évi költségvetését a Társulási Tanács 1/2017. (II. 15.) határozatával fogadta el.

A jelen előterjesztés a költségvetés elfogadása óta bekövetkezett változásokat vezetik át.

**1. Társulás**

**BEVÉTELEK**

A Társulás bevételi előirányzatát az intézményi működési bevétel, a gesztor önkormányzattól átvett pénzeszköz, ágazati pótlék, bérkompenzáció, normatív támogatás pótigénye. garantált bérminimum kompenzációja, önkormányzati hozzájárulás összege, minimálbér növekedése miatta a kompenzáció összege módosították az alábbiak szerint:

**Bevételt módosító költségvetési tételek:**

Térítési díj bevétel csökkenése: - 4.289.000 Ft

Szolgáltatás ellenértéke: 76.000 Ft

**Intézményi működési bevétel: - 4.213.000 Ft**

Vaszar Község Önkormányzatától átvett normatíva: 26.488.000 Ft

Ágazati pótlék: 12.628.000 Ft

Bérkompenzáció: 1.452.000 Ft

Házi segítségnyújtás normatíva pótigénye: 4.289.000 Ft

Térítési díj változás miatt önkormányzati hozzájárulás: -402.000 Ft

**Támogatás értékű bevételek: 26.086.000 Ft**

**Bevételi előirányzat módosítás összesen: 21.873.000 Ft**

**KIADÁSOK**

A társulás kiadási előirányzatát a személyi juttatások, valamint azok járulékai , illetve a tartalék összegének igénybevétele növelték, a dologi kiadások csökkentették, az alábbiak szerint:

**Kiadást módosító költségvetési tételek:**

Személyi juttatások: 11.560.000 Ft

Munkaadót terhelő járulék: 2.540.000 Ft

Egyéb dologi kiadások: - 346.000 Ft

Működési kiadások összesen: 13.754.000 Ft

Tartalék: 8.119.000 Ft

**Kiadás módosításának egyenlege: 21.873.000 Ft**

A Társulás költségvetésének bevételi és kiadási főösszege a bemutatott módosításoknak megfelelően 21.873.000 e Ft-al nő, 178.960.000 e Ft-ra

Kérem a Tisztelt Társulási Tanácsot, hogy a Társulás 2017. évi költségvetés módosítását megtárgyalni, és azt a határozati javaslatnak megfelelően elfogadni szíveskedjék.

Összeállította: Vida László Gábor aljegyző

Horváth Attila Csabáné köztisztviselő

Vaszar, 2017. 10. 04.

**Varga Péter**

**elnök**

**Pápakörnyéki Önkormányzatok Feladatellátó Társulás**

**…/2017. (IX….)**

**határozata**

**a Pápakörnyéki Önkormányzatok Feladatellátó Társulás**

**2017. évi költségvetéséről szóló**

**2/2017. (II. 15.) határozat módosításáról**

Magyarország 2017. évi központi költségvetéséről szóló 2016. évi XC. törvény alapján, az államháztartásról szóló 2011. évi CXCV. törvény rendelkezései szerint a Pápakörnyéki Önkormányzatok Feladatellátó Társulás Társulási Tanács a Társulás 2017. évi költségvetését az alábbiak szerint állapítja meg:

1. A határozat 1. pontja helyébe a következő rendelkezés lép:

„1)A Társulási Tanács a Társulás 2017. évi költségvetésének főösszegét

178.960.000 Ft bevétellel,

178.960.000 Ft kiadással állapítja meg.”

2. A határozat 2. pontja helyébe a következő rendelkezés lép:

„2) Az (1) bekezdésben megállapított bevételi főösszeg költségvetési cím, kiemelt előirányzatok szerinti megoszlását e határozat 1. melléklete tartalmazza.”

3. A határozat 3. pontja helyébe a következő rendelkezés lép:

„3) Az (1) bekezdésben megállapított kiadási főösszeg költségvetési cím, kiemelt előirányzatok szerinti megoszlását e határozat 2. melléklete, a feladatonkénti megoszlást és a személyi juttatások előirányzatából foglalkoztatható létszámkeretet – alcímenként – e határozat 3. melléklete tartalmazza. A létszámkeret módosítása a Társulási Tanács át nem ruházható hatáskörébe tartozik.”

4. A határozat 4. pontja helyébe a következő rendelkezés lép:

„4) Feladatellátó Intézmény 2017. részletes bevételeit és kiadásait a 4. melléklet tartalmazza.”

5. A határozat 5. pontja helyébe a következő rendelkezés lép:

„5) Társulási Tanács 2017. évi pénzeszközátadásait e határozat 5. melléklete szerint állapítja meg.”

6. A határozat 6. pontja helyébe a következő rendelkezés lép:

„6) A Társulási Tanácsa 2017. évi működési és felhalmozási célú bevételi és kiadási előirányzatának mérlegét e határozat 6. melléklete állapítja meg.”

7. A határozat 7. pontja helyébe a következő rendelkezés lép:

„7) A Társulás várható bevételi és kiadási előirányzat-felhasználási ütemtervét e határozat 7. melléklete tartalmazza.”

8. A határozat 8. pontja helyébe a következő rendelkezés lép:

„8) A Társulás által 2017. évre tervezett gesztor önkormányzattól, Vaszar Község Önkormányzatától átvett normatív támogatás összegét e határozat 8. melléklete tartalmazza.”

9. A határozat 9. pontja helyébe a következő rendelkezés lép:

„9) A Társulás 2017. évi likviditási tervét e határozat 9. melléklete tartalmazza.”

10. A határozat 10. pontja helyébe a következő rendelkezés lép:

„10) A Társulás tag önkormányzatai támogatás értékű, a Társulás működéséhez való hozzájárulását településenként a 10. melléklet tartalmazza.”

11. A Társulás 2017. évi tartalék elszámolását a 11. melléklet tartalmazza.

A Társulási Tanács a településenként és feladatonként képzett tartalék összegét a 11. melléklet szerint fogadja el.

**1. változat.**

A Társulási Tanács a 11. mellékleteben meghatározott tartalék összegét a melléklet szerinti szakfeladaton, fenntartó önkormányzathoz rendelt összegben a 2018. évi költségvetésben rendeli felhasználni, ezzel csökkentve a fenntartó önkormányzatok 2018. évi hozzájárulási kötelezettségét.

**2. változat**

A Társulási Tanács a 11. mellékletben meghatározott tartalék teljes összegét beszámítását rendeli el a tárgyév október 15-ig átutalásra kerülő, a 10. mellékletben meghatározott fenntartó önkormányzatokat terhelő hozzájárulás összegben.

Adásztevel és Nemesszalók Község Önkormányzat részére a mellékletben megállapított tartalék teljes összege beszámításra kerül a tárgyév október 15-ig átutalandó fenntartói hozzájárulás összegébe.

12. A határozat egyéb rendelkezései nem módosulnak.

Határidő: A határozatban rögzítettek szerint, illetve folyamatos.

Felelős: Varga Péter elnök